**1- لاہور ریسٹورنٹس یونٹی** ، گورنمنٹ کے نوٹیفیکیشن جس میں چہرے پر ماسک پہننے کی سختی کی گئی ہے، کی بھرپُور تائید کرتی ہے۔ ماسک کو ضروری پہننا ہر شخص کے لئےہر مقام پہ ضروری ہے، پھر چاہے وہ گھر ہو، بازار، ہوٹل یا پھر کوئی ریسٹورنٹ۔

**2- لاہور ریسٹورنٹس یونٹی** کے فورم سے ہم ارباب اختیار کو یہ بات باور کروانا چاہتے ہیں کہ ریسٹورنٹس بازاروں سے زیادہ محفوظ ہیں کیونکہ ریسٹورنٹس میں حفاظتی تدابیر کی بہترین پاسداری کی جاتی ہے۔

**3-** اگر سیاحتی مقامات والے ریسٹورنٹس کو کھولا گیا ہے تو شہری مقامات والے ریسٹورنٹس کو بھی انہی ایس او پیز کے تحت کھولا جانا چائیے اور حکومت کو اس انڈسٹری سے منسلک لاکھوں لوگوں کے روزگار کو بھی ملحوظ خاطر لانا چاہئے۔

**4**- پارکس اور ٹرانسپورٹ میں اگر ایس او پیز کے تحت محفوظ سفر ممکن ہے تو ریسٹورنٹس میں کیوں نہیں؟ جبکہ ریسٹورنٹس تو عام حالات میں بھی صارفین کی حفاظتِ صحت کے لئے مؤثر اقدامات کرنے کے ماہر ہوتے ہیں۔

۱۵ **5-** مارچ سے ۱۵ جون تک تمام ریسٹورنٹس کے کرایوں اور بِلوں کو معاف کرنا چاہئے اور دوبارہ کھُلنے کے بعد چھ ماہ تک نصف کرایہ اور نصف ماہانہ بل لاگو ہونا چاہئے۔

**6-** ریسٹورنٹ مالکان اور سٹاف کے معاشی قتل کو فوراً روکا جانا چاہئے۔

asdfasd sadf